Katedralo Senmakula Koncipiĝo (Vagaduguo)

Katedralo Senmakula koncipiĝo (france: Cathédrale de l'Immaculée-Conception) estas romkatolika preĝejo en Vagaduguo, Burkino. Ĝian konstruon iniciatis la franca misiisto kaj episkopo Joanny Thévenoud; la realigo estis inter 1934 kaj 1936. Temas samtempe pri la episkopa kirko de la Episkopujo de Vagaduguo (en 2026: Prosper Kontiebo). Kiel konstrumaterialon oni uzis enlande tipajn argilajn brikojn nomitajn banco. La arkitekturo memorigas onin tamen pri la eŭropa romaniko. La horizontala projekciaĵo estas de trinava baziliko estanta sen transepto. Sed ĉi skemo realiĝis nur je du etaĝoj tiel ke al grandaj longeco kaj larĝeco respondas nur relative malgranda alteco. Kun la du ne samaltaj turoj aspektantaj bruske rompitaj la tuto donas impreson de aĵon nefinitan. La kirko troviĝas en la centro de la ĉefurbo en la kvartalo Quartiers Saints (sektoro 1), ĉe la avenuoj avenue Bassawarga kajavenue de la Cathédrale. Eksteraj ligiloj informoj arĥitekturaj ĉe structurae.net ouaga24.com fejsbuka sinprezento Notoj